หน่วยบริโภคที่ระบุบนกล่องอาหารเช้าซีเรียลอาจจะแตกต่างกันเล็กน้อย ขึ้นอยู่กับความหนาแน่นของผลิตภัณฑ์นั้นๆ นอกจากความหนาแน่นของสารอาหารแล้ว ขนาดบริโภคยังจะต้องพอเหมาะกับชามซีเรียลโดยทั่วไปอีกด้วย อาหารเช้าซีเรียลบางชนิด เช่น มูสลี่หรือกราโนล่า มักจะมีความหนาแน่นมากกว่าซีเรียลทั่วไป ทำให้หนึ่งหน่วยบริโภค 30 กรัม อาจจะมีปริมาณน้อยไป ดังนั้นเราจึงใช้ 45 กรัมในการอ้างอิง หน่วยบริโภคที่แตกต่างกันออกไปนี้ได้รับการกำหนดโดยสมาคมการค้าซีเรียลยุโรป และถือเป็นหลักปฏิบัติมาตรฐานของประเทศในแถบยุโรปทุกประเทศ